CELEX: 32020D1813
Language: bg
Date: 2020-11-26 00:00:00
Title: Решение (ОВППС) 2020/1813 на Комитета по политика и сигурност от 26 ноември 2020 година за подновяване на разрешението за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/2/2020)

2.12.2020   
               
               
                  BG
               
               
                  Официален вестник на Европейския съюз
               
               
                  L 404/9
               
            
         РЕШЕНИЕ (ОВППС) 2020/1813 НА КОМИТЕТА ПО ПОЛИТИКА И СИГУРНОСТ
         от 26 ноември 2020 година
         за подновяване на разрешението за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/2/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение (ОВППС) 2020/472 на Съвета от 31 март 2020 г. за военна операция на Европейския съюз в Средиземноморието (EUNAVFOR MED IRINI) (1), и по-специално член 8, параграф 3 от него,
         като има предвид, че:
         
                     (1)
                  
                  
                     На 31 март 2020 г. Съветът прие Решение (ОВППС) 2020/472, с което се създава и се дава ход на военна операция на Европейския съюз в Средиземноморието (EUNAVFOR MED IRINI) за периода до 31 март 2021 г.
                  
               
                     (2)
                  
                  
                     Член 8, параграф 3 от Решение (ОВППС) 2020/472 предвижда, че независимо от този срок разрешението за операцията трябва да се подновява на всеки четири месеца и че Комитетът по политика и сигурност трябва да удължи срока на действие на операцията, освен ако разполагането на морските активи от операцията доведе до притегателен ефект за миграцията, въз основа на обосновани доказателства, събрани в съответствие с критериите, определени в оперативния план.
                  
               
                     (3)
                  
                  
                     На 23 юли 2020 г. Комитетът по политика и сигурност прие Решение (ОВППС) 2020/1104 (2), с което разрешението за операцията се подновява до 30 ноември 2020 г.
                  
               
                     (4)
                  
                  
                     Командващият операцията представи месечни доклади за притегателния ефект.
                  
               
                     (5)
                  
                  
                     Разрешението за операцията следва да бъде подновено за третия четиримесечен период на мандата ѝ и срокът на действие на операцията следва да бъде съответно удължен,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешението за EUNAVFOR MED IRINI се подновява и срокът на действие на операцията се удължава от 1 декември 2020 г. до 31 март 2021 г.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 26 ноември 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 101, 1.4.2020 г., стр. 4.
         
            (2)  Решение (ОВППС) 2020/1104 на Комитета по политика и сигурност от 23 юли 2020 г. за подновяване на разрешението за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/1/2020) (ОВ L 242, 28.7.2020 г., стр. 3).